Mynd / Vilhelm „ Ég er svo ótrúlega glaður og hamingjusamur með að vera á þessum lista , “ sagði Mazen Maarouf , einn þeirra 19 sem allsherjar - og menntamálanefnd leggur til að fái íslenskan ríkisborgararétt . Tilfinningarnar báru hann ofurliði og hann hálfpartinn grét í samtali við blaðamann . Mazen vill þó ekki tjá sig frekar fyrr en frumvarpið hefur verið samþykkt af Alþingi . Mazen er ljóðskáld frá Palestínu og var bjargað hingað til lands árið 2011 af samtökunum ICORN í samstarfi við Reykjavíkurborg , eftir að honum bárust lífshótanir vegna blaðaskrifa sinna um stjórnmál í Mið-Austurlöndum . Hann er palestínskur að uppruna , en hefur alla tíð haft stöðu flóttamanns í Líbanon , þar sem hann fæddist árið 1978 . Mazen lauk meistaranámi í efnafræði frá raunvísindadeild Háskólans í Líbanon , en sneri sér fljótlega að ritlist og fyrsta ljóðabókin hans kom út árið 2000 . Hann gaf út ljóðabókina , Ekkert nema strokleður , í september síðastliðnum . Hér að neðan er hægt að sjá heimildamynd sem fjölmiðillinn Al-Jazeera gerði um Mazen .